Socialistas del Parlamento de Navarra parlamentu-taldeari atxikitako foru parlamentari Amanda Acedo Suberbiolak galdera egin du  Tracasak irudiak hartzeko kamera digital fotogrametrikoa erosi izanarekin lotutako zenbait gairi buruz (PES-24). Hona Tracasako zuzendari kudeatzaileak horri dagokionez igorritako txostena:

Iruñean, 2011ko martxoaren 11n

Álvaro Miranda Simavilla Bigarren lehendakariorde eta Ekonomia eta Ogasuneko kontseilaria

Txostena / Socialistas del Parlamento de Navarra parlamentu-taldeari atxikitako foru parlamentari Amanda Acedo Suberbiola andreak 2011/02/10ean egindako 7-11/PES-00024 galderaren erantzuna.

1 Aipatutako kamera erosteko kontratua 2009ko abuztuaren 25ean sinatu zen.

Europar Batasunean publizitatea duen prozedura irekia baliatu zen kontratista hautatzeko; hartara, 2009ko ekainaren 16an kasuko iragarkiak argitaratu ziren Europar Batasuneko Aldizkari Ofizialean nahiz Nafarroako Gobernuaren Kontratazioaren Atarian.

Lizitazio-hartzailea lNAER MAINTENANCE, S.A. izan zen.

Lizitazioaren prezioa, guztira, 3.042.000 €-koa izan zen, BEZa aparte; zenbateko horretatik, 961.000 €, BEZa aparte, kamera digitalaren erosketari eta lehen urteko mantentze-lanari dagozkio.

2 Arestiko galderari emandako erantzunak honetarako ere balio du; izan ere, biak ala biak lizitazio berean kontratatu ziren, eta esleipen-hartzailea ere bera izan zen.

Aireontziaren prezioa 1.031.000 €-koa izan zen, BEZa aparte.

3 Prozedura eta kontratua arestiko galderetako berberak dira.

Lídar-a erosteko prezioa, lehen urteko mantentze-lanen prezioarekin batera, 1.050.000 eurokoa izan zen, BEZa aparte.

4 Hasiera batean bi pertsona kontratatu ziren: pilotu bat eta kopilotu bat.

Bi horiek Nafarroako Foru Administrazioko Ondare zuzendari nagusiak 2009ko martxoaren 17an emandako baimenaren bidez bete ziren.

Tracasako Giza Baliabideen Departamentuak egin zuen kanpoko hautaketa-prozesua. Lan-eskaintza Infojobs.net atarian argitaratu zen 2009ko irailaren 22an, bai eta Tracasaren webgunean ere.

Pilotuak lanaldi partzialeko bi obra-kontratu izan ditu gaur arte:

Lehen kontratua: 2009ko urriaren 26tik 2010eko abuztuaren 31ra.

Bigarren kontratua: 2009ko urriaren 26tik gaur arte.

Kopilotuak obra-kontratua izan du 2009ko urriaren 26tik 2010eko abuztuaren 16ra bitarte.

Une honetan, kopilotuaren postua hegaldi-operadore batek betetzen du, Tracasako kartografia alorreko pertsona batek hain zuzen ere; izan ere, ekipamendu fotogrametrikoa eta Lidar-a  erabiltzeko profil egokiagoa duela uste da, eta, aldi berean, langile-kostuetan aurrezten da.

5 Inbertsioa baliabide berekiak erabilita finantzatu da.

Diru-sarrerak eta gastuak honela egotzi dira 2010eko aurrekontuan:

	Kontzeptua
	DIRU-SARRERAK

	Hegaldiak kamera digitalarekin.
	183.820,23

	Hegaldiak Lidar-ekin.
	424.921,21

	GUZTIRA
	608.741,44


	KONTZEPTUA
	GASTUAK

	Erosketak
	4.971,51

	Ekipoen mantentze-lanak
	2.745,00

	Hegazkinaren eta ekipoen aseguruak
	8.565,96

	Langileen aseguruak
	4.775,65

	Dietak eta bidaia-gastuak
	9.548,68

	Hegazkinaren banderamendua
	63.323,78

	Komunikazioak, garraioak eta bestelakoak
	760,54

	Langile-gastuak
	69.476,56

	Hegazkinaren eta ekipoen amortizazioa
	231.769,17

	GUZTIRA
	395.936.85


6 Kamera-hegaldiak

	Nafarroako Gobernua
	

	Nafarroako Ortorako 25 zm-ko hegaldia
	150.240,31

	SIUN 2010
	15.500,00


	Galizia
	

	Oleiros (A Coruña)
	4.467,51


	Andaluzia
	

	Palosko Ureztatzaileen Mankomunitatea
	2.854,99

	Maracena
	1.021,50

	Rute
	1.695,55

	El Huerto
	600,00

	Alhambrako udal mugapea
	6.417,71

	Rociana del Condado
	1.022,66


Lidar-aren hegaldiak

	Nafarroako Gobernua
	

	Arakil ibaia
	35.605,37

	Arga, Ega, Arakil ibaiak (Arruazuko zatia)
	90.520,05

	Bidasoa-Urumea ibaia
	56.854,75

	Lidar-ak datuak hartzea Oskotz-en
	11.722,72

	Tafallako hegoaldeko saihesbidearen gaineko hegaldia
	5.619,05 

	Estatuko administrazioa
	

	 Aragoi Iparraldeko 1. lotea
	203.209,00

	Andaluzia
	

	Alhambrako udal mugapea
	1.719,90

	Silvasur-eko Ureztatzaileen Mankomunitatea
	8.553,60

	Palosko Ureztatzaileen Mankomunitatea
	6.574,96

	Riotinto-ko meategiak 
	4.541,81


7 Urtarrilaren 17ko 78/2011 Ebazpenean ezarritakoa salbu,  ez da jasota ageri azken urteetako ortofotoei buruzko  mandatuei dagokienez aldaketarik egin izana,"Trabajos Catastrales, S.A." erakundeak Nafarroako Foru Komunitateko Administrazioarentzat egin beharreko lanek bete beharreko baldintza ekonomikoen plegua onesten duen Ekonomia eta Ogasuneko kontseilariaren maiatzaren 12ko 102/2008 Foru Aginduko eranskinetan jasotzen diren 2010eko prezioak gaurkotzen dituen urtarrilaren 25eko 8/2010 Foru Aginduan ezarritakoaren ondorioz eta BEZaren aldaketari egokitzearen ondorioz.

8. Ortofotoa egiteko erabilitako baliabideak aldatu izanak ez dio bestelako kosturik eragin Nafarroako Ogasun Publikoari, eta bai gertatu dira, gertatu direnez, abantailak, kalitateari eta egiteko bizkortasunari dagokienez proiektuaren zuzendaritza teknikoak agerian jarri dituenak.

Hegaldia 2010eko abuztuaren 25ean bukatu zen, ortofoto azkarra 2010eko irailaren 3an argitaratu zen SITNAn, eta behin betiko ortofotoa  2010eko azaroaren 17ko lurralde-kongresuan aurkeztu zen. Aurreko urteetan ez zen behin ere lortu ortofotoa hain azkar argitaratzea, ez eta 2010ean lortutako kalitate bikainarekin argitaratzea ere.

9. Zerbitzu berritzaileenak izan dira azterlan hidraulikoak egite aldera eta nekazaritza-azterlanetarako goratze-ereduak (dolinak) egite aldera egindako lidar-hegaldiak. Zerbitzu horien xehetasunak eta zenbatekoak erantzun honen 6. atalean ageri dira jasota.

Tracasako zuzendari kudeatzailea: Ángel Sanz Barea

